Document ID: /roh_data/filtered/fineweb-2-filterrobots_roh.jsonl.gz/56982

L'ospital da Tavau scriva dapi onns cifras cotschnas. Il pievel decida ils 9 da favrer a l'urna, sche la vischnanca duai gidar cun 1,2 milliuns francs ad onn.
L'ospital è sez pazient. El n'è betg pli sin la partiziun intensiva, dentant anc adina en in letg da spital.
L'ospital scriva dapi onns minus da plirs milliuns. La staziun d'urgenza, la partiziun da parturir ed il servetsch da salvament dovran tenor ils responsabels urgentamain sustegn finanzial. Be uschia na possian las purschidas betg vegnir mantegnidas en l'avegnir.
Tant il directur da l'ospital, Daniel Patsch, sco era il landamma e president da l'ospital, Tarzisius Caviezel, èn da buna speranza che las votantas ed ils votants da Tavau dettian ils daners necessaris.
RTR Telesguard 17:40